ఫిక్స్డ్ డిపాజిట్లు.. ప్రస్తుతం బ్యాంకులు ఆర్బిఐ నుంచి రెపో రేటు కింద 6.25 శాతం వడ్డీకి స్వల్ప కాలిక రుణాలు తీసుకుంటున్నాయి. ఫిక్స్డ్ డిపాజిట్ల (ఎఫ్డి)పై బ్యాంకులు ఖాతాదారులకూ ఇంతకంటే ఎక్కువ చెల్లించడం లేదు. పొదుపు (ఎస్బి) ఖాతాదారులకైతే నాలుగు శాతం వడ్డీతో సరిపెడుతున్నాయి. పెద్ద నోట్ల రద్దు తర్వాత బ్యాంకుల్లో కుప్పతెప్పలుగా డిపాజిట్లు పోగయ్యాయి. ఈ మొత్తం ఎంత లేదన్నా రూ.15 లక్షల కోట్ల వరకు ఉంటుందని అంచనా. ఇందులో 30-40 శాతం డిపాజిట్లు బ్యాంకుల్లోనే ఉంటాయని భావిస్తున్నారు. దీంతో మున్ముందు ఫిక్స్డ్ డిపాజిట్లపై బ్యాంకులు చెల్లించే వడ్డీ రేట్లు మరింత తగ్గుతాయని భావించవచ్చు. అదే జరిగితే ఎఫ్డిలనే నమ్ముకున్న సీనియర్ సిటిజన్లు, రిటైర్మెంట్ ఉద్యోగుల రాబడికి చిల్లు పడే ప్రమాదం ఉంది. ఈ ప్రమాదం నుంచి బయట పడాలంటే వీరు తమ స్వల్ప కాలిక ఎఫ్డిలను వెనక్కి తీసుకుని ఎక్కువ కాలపరిమితి ఉండే బ్యాంకుల ఫిక్స్డ్ డిపాజిట్లను ఎంచుకోవడం మంచిది. అయితే కంపెనీల ఫిక్స్డ్ డిపాజిట్లకు వెళ్లే ముందు వాటి పరపతి రేటింగ్ను తప్పనిసరిగా చూడాలి. ఇవేవీ చూడకుండా అధిక వడ్డీకి ఆశపడితే ఆసలుకే ఎసరు వచ్చే ప్రమాదం ఉంది. వడ్డీ రేట్లు తగ్గిపోతున్న నేపథ్యంలో స్థిర ఆదాయం కోసం చూసే ఇన్వెస్టర్లు రుణ పత్రాలపైనా దృష్టి పెట్టడం మంచిది. ఏ మాత్రం రిస్కు వద్దనుకుంటే ప్రభుత్వ రుణ పత్రాల్లో ఇన్వెస్ట్ చేయాలి. కొద్దిగా రిస్కు తీసుకోగలిగితే మంచి పరపతి రేటింగ్ ఉన్న కంపెనీల రుణ పత్రాలనూ పరిశీలించవచ్చు. ఇటీవల చాలా కంపెనీలు తమ రుణ పత్రాలను స్టాక్ ఎక్స్ఛేంజ్ల్లోనూ నమోదు చేస్తున్నాయి. దీనివల్ల గడువుకు ముందే ఎపుడైనా వీటిని అమ్ముకుని సొమ్ము చేసుకునే అవకాశమూ ఏర్పడింది.ద్రవ్యోల్బణ ముప్పు పొంచి ఉన్నందున ఆర్బిఐ సమీప భవిష్యతలో రెపో రేటు తగ్గించదని దాదాపుగా తేలిపోయింది. దీంతో స్థిర రాబడుల కోసం డెట్ ఫండ్స్పైనా దృష్టి పెట్టవచ్చు. ఇప్పటికే ఈ ఫండ్స్లో ఇన్వెస్ట్ చేసిన మదుపరులు తమ పెట్టుబడుల్లో ఎక్కువ భాగాన్ని మూడు నుంచి నాలుగేళ్ల గడువు ఉండే స్వల్ప, మధ్యకాలిక డెట్ ఫండ్స్కు మార్చడం మంచిది. ఇంకా వీలైతే మంచి ట్రాక్ రికార్డు ఉన్న డైనమిక్ బాండ్ ఫండ్స్లోనూ కొంత ఇన్వెస్ట్ చేయాలి. పిండి కొద్ది రొట్టె. పెట్టుబడులకు కూడా వర్తిస్తుంది. ఎంత నష్ట భయం తీసుకోగలిగితే పెట్టుబడుల మార్కెట్లో రాబడులు అంత బాగుంటాయి. డెట్ ఫండ్స్కూ ఇది వర్తిస్తుంది. ఏ మాత్రం రిస్కు తీసుకోలేని ఇన్వెస్టర్లు నూరు శాతం పెట్టుబడులను ట్రిపుల్ రేటింగ్ ఉన్న రుణ పత్రాల్లో మాత్రమే ఇన్వెస్ట్ చేసే డెట్ ఫండ్స్ను ఎంచుకోవాలి. కొద్ది స్థాయిలో రిస్కు తీసుకోగలిగితే 10-20 శాతం నిధులను క్రెడిట్ ఆపర్చునిటీ ఫండ్స్లో ఇన్వెస్ట్ చేయవచ్చు. అలాగని పెద్దగా రేటింగ్ లేని రుణ పత్రాల్లో దూకుడుగా ఇన్వెస్ట్ చేసే ఆపర్చునిటీ ఫండ్స్ జోలికి పోవద్దు. రిస్కు ఉన్నా ఫరవాలేదు.. మంచి రాబడులు కావాలనుకుంటే మాత్రం డెట్ ఫండ్స్లో పెట్టే పెట్టుబడుల్లో 30 శాతం వరకు డైనమిక్ బాండ్ ఫండ్స్లో ఇన్వెస్ట్ చేయండి. మిగతా మొత్తాన్ని మాత్రం ట్రిపుల్ రేటింగ్ ఉన్న డెట్ ఫండ్స్లోనే ఇన్వెస్ట్ చేయడం మంచిది. వడ్డీ రేట్లు మరింత తగ్గినా ఈ ఫండ్స్పై రాబడులు బ్యాంక్ డిపాజిట్లతో పోలిస్తే కొద్దిగా ఎక్కువగానే ఉంటుంది. వడ్డీ రేట్లలో వచ్చే ఆటుపోట్లతో సంబంధం లేకుండా నిర్ణీత కాలానికి నిలకడతో కూడిన స్థిరమై ఆదాయం కోరుకునే మదుపరులు కార్పొరేట్ బాండ్స్లో ఎక్కువగా ఇన్వెస్ట్ చేసే అక్రూయల్ ఫండ్ లేదా ఫిక్స్డ్ మెచ్యూరిటీ ఫండ్స్ ఎంచుకోవాలి.
ficksed depaajitlu.. prastutam byaankulu arbi nunchi repo retu kinda 6.25 saatam vaddeeki swalpa kaalika runaalu teesukuntunnaayi. ficksed depajitla (efdi)pai byaankulu khaataadaarulakuu intakante ekkuva chellinchadam ledu. podupu (esbi) khaataadaarulakaite naalugu saatam vaddeetho saripedutunnaayi. pedda notla raddu tarvaata byaankullo kuppateppalugaa depaajitlu pogayyayi. ee mottam entha ledanna roo.15 lakshala kotla varaku untundani anchana. indulo 30-40 saatam depaajitlu byankullone untaayani bhaavistunnaaru. deentho munmundu ficksed depajitlapai byaankulu chellinche vaddi retlu marinta taggutaayani bhaavinchavachchu. adhe jarigithe efdilane nammukunna seanier sitijanlu, retirement udyogula rabadiki chillu pade pramaadam undi. ee pramaadam nunchi bayata padalante veeru tama swalpa kaalika efdilanu venakki teesukuni ekkuva kaalaparimiti unde byaankula ficksed depaajitlanu enchukovadam manchidi. ayithe companyla ficksed depaajitlaku velle mundu vaati parapati ratingnu tappanisarigaa chudali. ivavi chudakunda adhika vaddeeki aasapadithe aasaluke esaru vache pramaadam undi. vaddi retlu taggipotunna nepathyamlo sthira aadaayam kosam chuse investerlu runa patraalapainaa drushti pettadam manchidi. e maatram risku vaddanukunte prabhutva runa patraallo invest cheyali. koddigaa risku teesukogaligite manchi parapati rating unna companyla runa patraalanuu pariseelinchavacchu. iteevala chala companylu tama runa patraalanu stack extinjllonu namodu chestunnayi. deenivalla gaduvuku munde epudaina veetini ammukuni sommu chesukune avakaasamuu erpadindi.dravyolbana muppu ponchi unnanduna arbi sameepa bhavishyatalo repo retu tagginchadani daadaapugaa telipoyindi. deentho sthira rabadula kosam dett fundspina drushti pettavacchu. ippatike ee fundslo invest chesina maduparulu tama pettubadullo ekkuva bhaagaanni moodu nunchi nalugella gaduvu unde swalpa, madhyakaalika dett fundsku marchadam manchidi. inka veelaithe manchi track rikaardu unna dinamic band fundsloonuu kontha invest cheyali. pindi koddi rotte. pettubadulaku kuudaa vartistundi. entha nashta bhayam teesukogaligite pettubadula marketlo raabadulu anta baguntai. dett fundsku idhi vartistundi. e maatram risku teesukoleni investerlu nooru saatam pettubadulanu triple rating unna runa patraallo matrame invest chese dett fundsnu enchukovali. koddi sthaayilo risku teesukogaligite 10-20 saatam nidhulanu credit aaparchunity fundslo invest cheyavachu. alaagani peddagaa rating laeni runa patraallo dookudugaa invest chese aaparchunity funds joliki povaddu. risku unna faravaledu.. manchi raabadulu kavalanukunte maatram dett fundslo pette pettubadullo 30 saatam varaku dinamic band fundslo invest cheyandi. migata mottaanni maatram triple rating unna dett fundslone invest cheyadam manchidi. vaddi retlu marinta taggina ee fundspie raabadulu bank depajitlatho poliste koddigaa ekkuvagaane untundi. vaddi retlalo vache aatupotlatho sambandham lekunda nirneeta kaalaaniki nilakadatho kuudina sthiramai aadaayam korukune maduparulu carporate bandslo ekkuvagaa invest chese akruyal fund leda ficksed machurity funds enchukovali.